Nordjyllands Politi efterforsker i øjeblikket en brand på Gunderstedvej i Gundersted. To personer er blevet anholdt, da politiet mener, at branden er påsat. Det oplyser Nordjyllands Politi på Twitter. Nordjyllands Beredskab blev klokken 16.13 kaldt til branden i huset på Gunderstedvej i Gundersted - sydvest for Nibe. Meldingen lød på, at branden var gået gennem taget, og der blev rekvireret assistance fra brandstationerne i Løgstør og Brovst, da beredskabet i Aars ikke var returneret fra en brand på Halsmandsbrovej, hvor et stuehus blev raseret af en brand. Nordjyllands Beredskab og Nordjyllands Politi  har ikke yderligere oplysninger om branden i Gundersted.

Opsummering:
Nordjyllands Politi har mistanke om, at branden er påsat og har anholdt to personer i sagen.